Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Hangsúlyozom azt a tényt, hogy az örökbefogadás titkossága (titkos örökbefogadás esetén) a házasságról, a családról és a gyámságról szóló 1952. évi IV. törvény értelmében a vér szerinti és az örökbe fogadó szülõk közötti viszonyt
Paragraph Index: 1180

Hangsúlyozom azt a tényt, hogy az örökbefogadás titkossága (titkos örökbefogadás esetén) a házasságról, a családról és a gyámságról szóló 1952. évi IV. törvény értelmében a vér szerinti és az örökbe fogadó szülõk közötti viszonyt jellemzi, vagyis elvileg csak azt zárja ki, hogy a szülõk egymás adatait megismerjék, illetve a vér szerinti szülõk az örökbefogadás tényérõl értesítést kapjanak, az errõl hozott határozatot megismerjék, ellene jogorvoslattal éljenek. Örökbefogadás esetén a gyermek örökbefogadás elõtti személyes adatai az örökbefogadást engedélyezõ gyámhivatal és a gyermek születési helye szerint illetékes anyakönyvvezetõ elõtt ismertek. Az örökbefogadás elõtt történt, a gyermek kezelésével, egészségügyi ellátásával kapcsolatos összesített információk az Országos Egészségbiztosítási Pénztár (OEP) kezelésében megtalálhatóak.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes